19 Desember

**19 Desember** is die 353ste dag van die jaar in die Gregoriaanse kalender (354ste in skrikkeljare). Daar volg nog 12 dae in die res van die jaar.

## Gebeure 
* 1187 – Pous Clemens III volg Pous Gregorius VIII op.
* 1333 – Die sienings van Pous Johannes XXII oor die lewe na die dood word veroordeel deur 'n vergadering van teoloë by die Universiteit van Parys.
* 1406 – Pous Gregorius XII in Rome gekroon.
* 1449 – Pous Nicolaas V stel Jean d' Arci aartsbiskop van Tarentaise, Louis de La Palud de Varembon O.S.B. biskop van Maurienne en Guillaume Huin d' Estaing aartsdeken van Metz, aan as kardinale.
* 1539 – Pous Paulus III stel nog 12 nuwe kardinale aan waaronder Marcello Cervini (later Pous Marcellus II).
* 1544 – Pous Paulus III stel nog 13 nuwe kardinale aan waaronder Francesco Sfondrati, vader van die latere Pous Gregorius XIV.
* 1590 – Pous Gregorius XIV stel sy neef Paolo Emilio Sfondrati aan as kardinaal.
* 1650 – Pous Innocentius X verklaar Sint Giovanni van Capistrano salig.
* 1735 – Pous Clemens XII stel Luis Antonio Jaime de Borbón y Farnesio, kroonprins van Spanje aan as kardinaal. Die prins is agt jaar oud.
* 1738 – Pous Clemens XII stel Silvio Valenti Gonzaga, titulêr aartsbiskop van Nicea aan as kardinaal.
* 1961 – Die Indiese weermag val die Portugese kolonie Goa in.
* 1972 – Apollo 17 plons in die Stille Oseaan neer. Dit bring tot ’n einde die maanverkenningsprogram van die Verenigde State.
* 1984 – Die Volksrepubliek China en die Verenigde Koninkryk teken die Sino-Brits Gesamentlike Verklaring, waarin ooreengekom word om soewereiniteit van Hongkong aan China oor te dra op 1 Julie 1997.
* 1989 – Vakbondleiers besoek Nelson Mandela in die Victor Verster-gevangenis vir samesprekings en sê dat hy bereid is tot sy ontslag, maar nie daarom sal soebat nie.
* 1998 – Die Amerikaanse Huis van Verteenwoordigers stel beskuldigingsartikels in teen president Bill Clinton as gevolg van die Monica Lewinsky-skandaal.
* 2009 – Pous Benedictus XVI verklaar sy voorganger Pous Pius XII eerwaardig.
* 2013 – Die Gaia-ruimteteleskoop word lanseer.

## Geboortes 
* 1792 – Andries Hendrik Potgieter, leier van die tweede groot trekgeselskap wat die Kaapkolonie verlaat het († 1852).
* 1824 – Sir Hercules Robinson, Britse goewerneur van die Kaapkolonie († 1897).
* 1853 – Ds. Daniël Jozua Pienaar, leier in die NG Kerk en onderwysman († 1926).
* 1865 – Minnie Maddern Fiske, Amerikaanse aktrise en dramaturg († 1932).
* 1873 – Agnieta Gijswijt, Nederlandse skilder († 1962).
* 1888 – Fritz Reiner, Amerikaanse dirigent († 1963).
* 1902 – Ralph Richardson, Engelse akteur († 1983).
* 1915 – Édith Piaf, Franse sangeres († 1963).
* 1924 – Gary Morton, Amerikaanse komediant en vervaardiger († 1999).
* 1924 – Cicely Tyson, Amerikaanse aktrise en vervaardiger († 2021).
* 1927 – Dirk Kotzé, Suid-Afrikaanse geskiedkundige († 1992).
* 1932 – Wayne Tippit, Amerikaanse akteur († 2009).
* 1941 – Lee Myung-bak, Suid-Koreaanse politikus.
* 1944 – Tim Reid, Amerikaanse akteur.
* 1945 – Elaine Joyce, Amerikaanse aktrise, sanger en danseres.
* 1946 – Robert Urich, Amerikaanse akteur en vervaardiger († 2002).
* 1952 – Douw Steyn, Suid-Afrikaanse miljardêr-sakeman († 2025).
* 1958 – Steven Isserlis, Britse tjellis.
* 1960 – Mike Lookinland, Amerikaanse akteur.
* 1963 – Jennifer Beals, Amerikaanse model en aktrise. 
* 1963 – Til Schweiger, Duitse akteur, regisseur en vervaardiger.
* 1964 – Béatrice Dalle, Franse aktrise.
* 1968 – Ken Marino, Amerikaanse akteur, vervaardiger en skrywer.
* 1970 – Tyson Beckford, Amerikaanse model en akteur.
* 1972 – Alyssa Milano, Amerikaanse aktrise.
* 1980 – Jake Gyllenhaal, Amerikaanse akteur.
* 1980 – Marla Sokoloff, Amerikaanse aktrise en musikant.

## Sterftes 
* 401 – Pous Anastasius I, die 39ste pous van die Rooms-Katolieke Kerk (* onbekend).
* 1111 – Al-Ghazali, Islamitiese teoloog, regsgeleerde en filosoof van Persiese afkoms (* 1058).
* 1370 – Pous Urbanus V, die 200ste pous van die Rooms-Katolieke Kerk (* 1310).
* 1741 – Vitus Bering, Deense ontdekkingsreisiger (* 1681).
* 1848 – Emily Brontë, Engelse skrywer en outeur van die roman *Wuthering Heights* (* 1818).
* 1874 – Frans Rens, Vlaamse skrywer (* 1805).
* 1942 – Genl. Dan Pienaar, wat in die Tweede Wêreldoorlog die 1ste SA Divisie in die westelike Sahara aangevoer het, sterf in 'n vliegramp naby die Victoriameer (* 1893).
* 1955 – Jackie Powell, Suid-Afrika se sewende Springbokkaptein (* 1871).
* 2015 – Kurt Masur, Duitse dirigent (* 1927).
* 2025 – James Ransone, Amerikaanse akteur (* 1979).

## Vakansies, vierings en waarnemingsdae 
*Feesdag van Pous Anastasius I in die Rooms-Katolieke Kerk.
*Feesdag van Pous Urbanus V voordat dit deur die tweede Vatikaanse konsilie na 6 November geskuif is.